Pasiūlymas Tarybos sprendimas kuriuo panaikinama Direktyva 83/515/EEB ir 11 nebeaktualių bendrosios žuvininkystės politikos srities sprendimų /* KOM/2009/0088 galutinis/3 - CNS 2009/0022 */





[pic] | EUROPOS BENDRIJŲ KOMISIJA | Briuselis, 30.3.2009 KOM(2009) 88 galutinis/3 2009/0022 (CNS) CORRIGENDUMAnnule et remplace le document COM(2009) 88 final/2 du 24.3.2009Concerne toutes les versions linguistiques Pasiūlymas TARYBOS SPRENDIMAS kuriuo panaikinama Direktyva 83/515/EEB ir 11 nebeaktualių bendrosios žuvininkystės politikos srities sprendimų AIŠKINAMASIS MEMORANDUMAS Komisija ėmėsi iniciatyvos, kuria, remiantis geresnio reglamentavimo programa, siekiama atnaujinti ir supaprastinti Bendrijos acquis [1]. Vienas iš svarbiausių veiksmų yra susijęs su galiojančio acquis nustatymu. Tam atliekama galiojančių Bendrijos teisės aktų sąraše išvardytų teisės aktų patikra. Kai atlikus patikrą paaiškės, kad kai kurie oficialiai galiojantys teisės aktai yra nebeaktualūs, Komisija imsis tolesnių veiksmų šiems teisės aktams panaikinti: bus parengtas oficialus Komisijos aktas, Tarybos akto pasiūlymas arba oficialus pripažinimas, kad tam tikri teisės aktai yra nebeaktualūs. Taip siekiama užtikrinti aiškumą ir teisinį saugumą. Panaikinti nebeaktualius bendrosios žuvininkystės politikos srities teisės aktus numatyta tęstinėje supaprastinimo programoje, kuri buvo priimta įgyvendinant Komisijos reglamentavimo aplinkos supaprastinimo strategiją: dokumentas COM (2008) 712 (2009 m. Komisijos teisėkūros ir darbo programos priedas). Visų pirma, priimdama bendrosios žuvininkystės politikos tobulinimo ir supaprastinimo veiklos planą 2006–2008 metams[2] Komisija įsipareigojo peržiūrėti su šia politika susijusius Bendrijos teisės aktus. Atliekant patikrą paaiškėjo, kad tam tikri Tarybos priimti teisės aktai yra iš tikrųjų nebeaktualūs, nors oficialiai tebegalioja. Siekiant pašalinti šiuos teisės aktus iš galiojančio acquis , būtinas oficialus Tarybos aktas, kurio forma būtų tokia pati kaip ir naikinamo teisės akto (t. y. sprendimas, reglamentas ir direktyva). Tačiau kadangi naikinama tik viena direktyva, o jos forma panaši į sprendimo, ji įtraukiama į pasiūlymą, susijusį su sprendimų panaikinimu. Antrajame pasiūlyme išvardyti nebeaktualūs Tarybos reglamentai, kuriuos taip pat reikėtų panaikinti. Priėmus Tarybos ir Komisijos aktus, kuriais nustatomi nebeaktualių teisės aktų sąrašai, galiojančių Bendrijos teisės aktų sąraše liks tik galiojantys teisės aktai. Tokiu būdu Bendrijos teisės aktai taps aiškesni, geriau suprantami ir bus atnaujinti. 2009/0022 (CNS) Pasiūlymas TARYBOS SPRENDIMAS kuriuo panaikinama Direktyva 83/515/EEB ir 11 nebeaktualių bendrosios žuvininkystės politikos srities sprendimų EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnį, 300 straipsnio 2 dalį ir 3 dalies pirmą pastraipą, atsižvelgdama į Ispanijos ir Portugalijos stojimo aktą, ypač į jo 167 straipsnio 3 dalį ir į 354 straipsnio 3 dalį, atsižvelgdama į Komisijos pasiūlymą, atsižvelgdama į Europos Parlamento nuomonę, kadangi: (1) Didžiausias dėmesys geresnės teisėkūros strategijoje, kurią įgyvendina Bendrijos institucijos, skiriamas Bendrijos teisės skaidrumui didinti. Atsižvelgiant į tai, tikslinga iš galiojančių teisės aktų sąrašo pašalinti tuos teisės aktus, kurie nebeturi jokios galios. (2) Toliau išvardyti oficialiai vis dar galiojantys su bendrąja žuvininkystės politika susiję direktyva ir sprendimai yra nebeaktualūs: - 1983 m. spalio 4 d. Tarybos direktyva 83/515/EEB dėl tam tikrų priemonių, skirtų pajėgumams žuvininkystės sektoriuje pakoreguoti[3]. Ši direktyva nebeturi galios, nes jos dalykui taikomos nuostatos šiuo metu yra įtrauktos į Tarybos reglamentą (EB) Nr. 1198/2006[4]; - 1989 m. lapkričio 27 d. Tarybos sprendimas 89/631/EEB dėl Bendrijos finansinės paramos išlaidoms, kurias patyrė valstybės narės siekdamos užtikrinti atitiktį Bendrijos žuvininkystės išteklių išsaugojimo ir valdymo sistemai, padengti[5]. Šis sprendimas nebeturi galios, nes jis susijęs su reikalavimus atitinkančiomis išlaidomis, kurias valstybės narės patyrė nuo 1991 m. sausio 1 d. iki 1995 m. gruodžio 31 d.; - 1994 m. vasario 21 d. Tarybos sprendimas 94/117/EB, nustatantis minimalius konstrukcijos ir įrangos reikalavimus, kurių turi laikytis tam tikros mažos įmonės, užtikrinančios žuvininkystės produktų paskirstymą Graikijoje[6]. Šis sprendimas nebeturi galios, nes faktinė padėtis, kuriai esant jis buvo taikomas, nebeegzistuoja; - 1994 m. birželio 2 d. Tarybos sprendimas 94/317/EB leisti Ispanijos Karalystei iki 1995 m. kovo 7 d. pratęsti Susitarimo dėl savitarpio žvejybos santykių su Pietų Afrikos Respublika galiojimą[7]. Šis sprendimas nebeturi galios, nes buvo skirtas taikyti laikotarpiu, kuris jau pasibaigęs; - 1994 m. birželio 2 d. Tarybos sprendimas 94/318/EB leisti Portugalijos Respublikai iki 1995 m. kovo 7 d. pratęsti Susitarimo dėl savitarpio žvejybos santykių su Pietų Afrikos Respublika galiojimą[8]. Šis sprendimas nebeturi galios, nes buvo skirtas taikyti laikotarpiu, kuris jau pasibaigęs; - 1999 m. birželio 7 d. Tarybos sprendimas 1999/386/EB dėl Europos bendrijos laikinai taikomo Susitarimo dėl Tarptautinės delfinų išsaugojimo programos[9]. Šis sprendimas nebeturi galios, nes buvo taikomas pereinamuoju laikotarpiu, kuris jau pasibaigęs; - 2001 m. vasario 26 d. Tarybos sprendimas 2001/179/EB, nustatantis finansinės paramos Bisau Gvinėjai žuvininkystės sektoriuje sąlygas[10]. Šis sprendimas nebeturi galios, nes buvo skirtas taikyti laikotarpiu, kuris jau pasibaigęs; - 2001 m. gegužės 14 d. Tarybos sprendimas 2001/382/EB dėl Bendrijos finansinės paramos, kuria padengiamos tam tikros išlaidos, siekiant įgyvendinti tam tikras toli migruojančių žuvų valdymo priemones[11]. Šis sprendimas nebeturi galios, nes buvo taikomas laikotarpiu, kuris jau pasibaigęs; - 2001 m. gegužės 28 d. Tarybos sprendimas 2001/431/EB dėl Bendrijos finansavimo, kuriuo padengiamos tam tikros valstybių narių išlaidos, patirtos įgyvendinant bendrosios žuvininkystės politikos kontrolės, tikrinimo ir priežiūros sistemas[12]. Šis sprendimas nebeturi galios, nes jis susijęs su reikalavimus atitinkančiomis išlaidomis, kurias valstybės narės patyrė nuo 2001 m. sausio 1 d. iki 2003 m. gruodžio 31 d., be to, faktinė padėtis, kuriai esant jis buvo taikomas, nebeegzistuoja. Be to, buvo priimtas naujas Tarybos sprendimas 2004/465/EB, taikomas nuo 2004 m. patirtoms išlaidoms[13]; - 2004 m. rugsėjo 24 d. Tarybos sprendimas 2004/662/EB, leidžiantis Ispanijos Karalystei iki 2005 m. kovo 7 d. pratęsti Susitarimo dėl savitarpio žvejybos santykių su Pietų Afrikos Respublika galiojimą[14]. Šis sprendimas nebeturi galios, nes buvo taikomas pereinamuoju laikotarpiu, kuris jau pasibaigęs; - 2004 m. gruodžio 20 d. Tarybos sprendimas 2004/890/EB dėl Bendrijos pasitraukimo iš Konvencijos dėl žvejybos ir gyvųjų išteklių išsaugojimo Baltijos jūroje ir Beltuose[15]. Šis sprendimas nebeturi galios, nes apie Bendrijos pasitraukimą buvo pranešta Konvencijos depozitarui; - 2004 m. lapkričio 22 d. Tarybos sprendimas 2005/76/EB dėl Susitarimo pasikeičiant laiškais dėl Protokolo, nustatančio žvejybos galimybes ir finansinį įnašą, numatytą Europos ekonominės bendrijos ir Komorų Federacinės Islamo Respublikos susitarime dėl žvejybos prie Komorų krantų, pratęsimo laikotarpiui nuo 2004 m. vasario 28 d. iki 2004 m. gruodžio 31 d. pasirašymo Europos bendrijos vardu ir laikino taikymo[16]. Šis sprendimas nebeturi galios, nes buvo skirtas taikyti laikotarpiu, kuris jau pasibaigęs. (3) Siekiant teisinio saugumo ir aiškumo šią nebeaktualią direktyvą ir šiuos nebeaktualius sprendimus reikėtų panaikinti. PRIĖMĖ ŠĮ SPRENDIMĄ: 1 straipsnis Direktyvos ir sprendimų panaikinimas Direktyva 83/515/EEB ir sprendimai 89/631/EEB, 94/117/EB, 94/317/EB, 94/318/EB, 1999/386/EB, 2001/179/EB, 2001/382/EB, 2001/431/EB, 2004/662/EB, 2004/890/EB ir 2005/76/EB yra panaikinami. 2 straipsnis Adresatai Šis sprendimas skirtas valstybėms narėms. Priimta Briuselyje Tarybos vardu Pirmininkas [1] COM (2003) 71. [2] COM (2005) 647. [3] OL L 290, 1983 10 22, p. 15 . [4] OL L 223, 2006 8 15, p. 1. [5] OL L 364, 1989 12 14, p. 64. [6] OL L 54, 1994 2 25, p. 28. [7] OL L 142, 1994 6 7, p. 30. [8] OL L 142, 1994 6 7, p. 31. [9] OL L 147, 1999 6 12, p. 23. [10] OL L 66, 2001 3 8, p. 33. [11] OL L 137, 2001 5 19, p. 25. [12] OL L 154, 2001 6 9, p. 22. [13] OL L 157, 2004 4 30, p. 114. [14] OL L 302, 2004 9 29, p. 5. [15] OL L 375, 2004 12 23, p. 27. [16] OL L 29, 2005 2 2, p. 20.